PRESSEMELDING

**«STØRSTE RASERING AV LEVEKÅR FOR FUNKSJONSHEMMA PÅ MANGE TIÅR»**

Fylkesrådet for personar med nedsett funksjonsevne behandla måndag 17.april sak om nye retningslinjer for den fylkeskommunale TT-ordninga.

«Om fylkestinget i juni går inn for innstillinga til fylkeskommunedirektøren står vi framfor det største kuttet i levekår for funksjonshemma på fleire tiår, og er ikkje mindre enn ei skandale,» seier nestleiar i rådet, Leif Elde. «Det kan virkes som ein prøver å tilpasse talet på personar med nedsett funksjonsevne til fylkeskommunen sitt behov for å kutte i budsjettet! Her trur eg ikkje fylkestinget har skjønt kva dei har bestemt.»

Kuttet vart vedtatt i fylkestinget i budsjettsak om omstilling 2020. Å kutte i tilbodet og gå frå 15 til 10 million er eit kutt på 31,5%. Tanken er å gå frå 5800 brukarar til 1000 brukarar, og å tilby desse 900 auka reisestøttebeløp. Det vil då vere 4800 som ikkje vil få eit tilbod. Brukarane av TT-ordninga har ikkje andre alternativ til offentleg transport. TT-ordninga er i utgangspunktet ei erstatning for at desse menneska ikkje kan tilbydast brukande ordinær samferdsel enten det er tilgjengelege haldeplassar eller materiell.

«Vi ser ikkje liknande kutt i tilbod til funksjonsfriske. Alle høyringsinnspela peikar på dei same bekymringane som rådet har, for kva dette vil bety for dei enkelte sine liv. Skal folk isolerast i heimane sine?» spør rådsleiar Siv Katrin Ulla Hagala. «Vi vil arbeide knallhardt for å få omgjort vedtaket frå 2019. TT-ordninga er ikkje lovpålagt, og det er fylker kor ein ikkje har ordninga. Då er det kanskje lett å tenke at ein kan kutte her, men dette kan vi rett og slett ikkje gjere mot innbyggjarane våre,» avsluttar rådsleiaren.

**Einstemmig vedtak frå møtet måndag:**

Rådet for personar med nedsett funksjonsevne - sak 5/23

Fellesforslag:

Rådet for Personar med nedsett funksjonsevne kan ikkje slutte seg til fylkeskommunedirektøren si innstilling og ber fylkestinget å omgjere vedtak frå 2019, og ikkje kutte TT-kortordninga med 5 million.

Dette er det største kuttet som er gjort innan levekår for personar med nedsett funksjonsevne, på mange tiår. Eit kutt på over 85% er ei rasering av tilbodet og ikkje akseptabelt.

Rådet for personar med nedsett funksjonsevne ønsker å understreke kor viktig transport er for å forebygge både einsemd, sosial ulikskap og evne til å delta både i fritidsaktiviteter og sosialt. Slike kutt er ikkje i tråd med målsettinga i "Leve hele livet".

Å kutte så dramatisk i TT-tilbodet er ikkje forsvarleg i eit folkehelseperspektiv, og det er viktig å skjerme desse gruppene for kutt. Dette og sett i lys av kutt innan kollektivtransporttilboda våre generelt. Dette vil sette Møre og Romsdal tilbake til 3,8 **promille**, frå 2,2 prosent. Slik kan vi ikkje ha det.

Lenke til sak og protokoll frå møtet: <https://mrflk.innsynsportal.no/motekalender/motedag/1003236>

Spørsmål kan rettast til:

**Siv Katrin Ulla Hagala, leiar**

Mobil 90057650

**Leif Elde, nestleiar**

Mobil 95753641